305 



04000372401970008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 37 


24 Ιανουάριου 1997 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Αστι¬ 
κού Οικοδομικού Συνεταιρισμού «Η Εθνική Αντί¬ 
σταση» στη θέση «Πούσι» του Δήμου Ηγουμενίτσας 
(Ν. Θεσπρωτίας). 1 

ΑΠΟΦΑΣΕΙΣ 

Τροποποίηση ρυμοτομικού σχεδίου Καματερού Ν. Ατ¬ 
τικής στα Ο.Τ. 66 και 70 (2ο Δημοτικό Σχολείο). . 2 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της έκτασης του Αστικού 
Οικοδομικού Συνεταιρισμού «Η Εθνική Αντίσταση» στη 
θέση «Πούσι» του Δήμου Ηγουμενίτσας (Ν. Θεσπρω¬ 
τίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33) όπως το 
άρθρο 7 συμπληρώθηκε με την παρ. 1 του άρθρου 12 του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και η παρ. 1 του άρθρου 42 τροποποιήθηκε 
με την παρ. 11 του άρθρου 98 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α' 
101 ). 

2. Τις διατάξεις των άρθρων 17 (παρ. 2) 18 και 19 (παρ. 
1) του Π. Δ/τος 93/1987 «Αναμόρφωση και ενοποίηση 
της νομοθεσίας για τους οικοδομικούς συνεταιρισμούς, 
τρόπος οργάνωσης, διοίκησης και λειτουργίας αυτών και 
πολεοδόμηση εκτάσεων οικοδομικών συνεταιρισμών και 
οικοδομικών οργανισμών» (Α' 52) όπως το άρθρο 18 τρο¬ 
ποποιήθηκε με το άρθρο 1 παρ. 3 του Π. Δ/τος 448/1991 
«Τροποποίηση και συμπλήρωση του Π. Δ/τος 93/1987 


«Αναμόρφωση και ενοποίηση της νομοθεσίας για τους οι¬ 
κοδομικούς συνεταιρισμούς, τρόπος οργάνωσης, διοίκη¬ 
σης και λειτουργίας αυτών και πολεοδόμηση εκτάσεων οι¬ 
κοδομικών συνεταιρισμών και οικοδομικών οργανισμών» 
(Α' 165). 

3. Τις διατάξεις του άρθρου 3 του Ν. Δ/τος 17.7.1923 
«Περί σχεδίων πόλεων κ.λπ.» (Α' 228) όπως μεταγενέ¬ 
στερα τροποποιήθηκαν και συμπληρώθηκαν. 

4. Τις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

5. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154). 

6. Την 53586/6312/14.7.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημο¬ 
σίων Έργων «Έγκριση προδιαγραφών πολεοδόμησης 
εκτάσεων που ανήκουν σε οικοδομικούς συνεταιρισμούς 
και οικοδομικούς οργανισμούς» (Β' 534). 

7. Την 68892/4185/5.7.1994 απόφαση του Υπουργού 
Περιβάλλοντος, Χωροταξίας και Δημοσίων Έργων «Χωρο- 
θέτηση και οικιστική καταλληλότητα της έκτασης του 
Αστικού Οικοδομικού Συνεταιρισμού «Η Εθνική Αντί¬ 
σταση» στη θέση «Πούσι» του Δήμου Ηγουμενίτσας (Ν. 
Θεσπρωτίας). 

8. Την 23629/1996 συμβολαιογραφική πράξη ενώπιον 
της συμβολαιογράφου Ηγουμενίτσας Αθ. Ζήγου - Τσιάτση 
παραχώρησης και μεταβίβασης στο Δήμο των κοινοχρή¬ 
στων - κοινωφελών και ειδικών χρήσεων χώρων καθώς και 
οικοδομήσιμης επιφάνειας. 

9. Τις 88/1995, 138/95,148/95 και 169/1995 γνωμο¬ 
δοτήσεις του Δημοτικού Συμβουλίου Ηγουμενίτσας. 

10. Την 3/21.9.1995 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Θεσπρω¬ 
τίας. 

11. Την 134/1996 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

12. Το γεγονός ότι από κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

13. Την 537/1996 γνωμοδότηση του Συμβουλίου της 

Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθοο 1 

Εγκρϊνεται το πολεοδομικό σχέδιο της έκτασης του 
Αστικού Οικοδομικού Συνεταιρισμού «Η Εθνική Αντί¬ 
σταση» στη θέση «Πούσι» του Δήμου Ηγουμενίτσας (Ν. 
Θεσπρωτίας)» με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρων πρασί¬ 
νου, παιδικής χαράς, χώρου δημοτικού σχολείου, αθλητι¬ 
σμού, πλατείας, βρεφονηπιακού σταθμού - νηπιαγωγείου, 
εκκλησίας, πολιτιστικού κέντρου - διοίκησης πολιτιστικών 
χρήσεων, εμπορικών καταστημάτων, χώρων στάθμευσης 
αυτοκινήτων (Ρ), όπως οι ρυθμίσεις φαίνονται στο σχετικό 
πρωτότυπο διάγραμμα σε κλίμακα 1:1 (XX) που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 103096/1996 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

Εγκρϊνεται, όπως διατυπώνεται στα επόμενα άρθρα, ο 
πολεσδομικός κανονισμός της περιοχής της οποίας το πο¬ 
λεοδομικό σχέδιο εγκρϊνεται με το άρθρο 1 του παρόντος. 

Άρθρο 3 

Στα οικοδομικά τετράγωνα της παραπάνω περιοχής επι¬ 
τρέπεται η χρήση μόνον κατοικίας. 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους τριών (3) μέτρων όπως φαίνε¬ 
ται στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

Α. Για τα οικοδομικά τετράγωνα με χρήση κατοικίας. 

1. Ελάχιστο πρόσωπο: δέκα τέσσερα (14) μέτρα 

Ελάχιστο εμβαδόν: τριακόσια πενήντα (350) τ.μ. 

2. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

3. Συντελεστής δόμησης: επτά δέκατα (0,7) με μέγιστο 
εμβαδόν δομημένης επιφάνειας ανά μερίδα 240 μ 2 . 

4. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

5. Πάνω από το μέγιστο επιτρεπόμενο ύψος επιβάλλε¬ 
ται η κατασκευή στέγης με μέγιστο ύψος δύο (2,00) μέτρα 
και μέγιστη κλίση 40%. 


6. Απαγορεύεται η κατασκευή κτιρίων σε υποατηλώ- 
ματα (ΡΙΕΟΤΙ5). 

Β. για τους κοινωφελείς και ειδικών χρήσεων χώρους 
όπως καθορίζονται σιο άρθρο 1 του παρόντος ορίζο¬ 
νται: 

1. Μέγιστο ποσοστό κάλυψης: πενήντα τοις εκατό 
(50%). 

2. Συντελεστής δόμησης: οκτώ δέκατα (0,8). 

3. Μέγιστο επιτρεπόμενο ύψος των ανεγερθησομένων 
κτιρίων: δέκα και μισό (10,50) μέτρα. 

4. Πάνω από το μέγιστο ύψος επιτρεπόμενο ύψος επι¬ 
βάλλεται η κατασκευή στέγης με μέγιστο ύψος δύο (2,00) 
μέτρα κοι μέγιστη κλίση 40%. 

5. Ελάχιστη απόσταση των ανεγερθησομένων κτιρίων 
από τις ρυμοτομικές γραμμές τέσσερα (4) μέτρα. 

Γ. Επιπλέον των ανωτέρω ισχύουν τα εξής: 

1. Απαγορεύεται η κατασκευή απορροφητικού βόθρου. 
Κάθε ιδιοκτησία θα έχει βόθρο στεγανό-σηπτικό μέχρι να 
συνδεθεί με το δίκτυο αποχέτευσης. 

2. Επιτρέπεται η κατασκευή εξωτερικής ακάλυπτης κλί¬ 
μακας προς τον πρώτο όροφο υπέρ το ισόγειο με την 
προϋπόθεση: 

α) Ο χώρος που δημιουργείται κάτω από την σκάλα να 
είναι κλειστός. 

β) Να εφάπτεται στο κτίριο στο μεγαλύτερο τμήμα του 
αναπτύγματός της. 

γ) Το πλάτος της να μην ξεπερνά το 1.40 μ. 

Οι εξωτερικές σκάλες δεν προσμετρούνται στον συντε¬ 
λεστή δόμησης αλά στην κάλυψη. 

3. Δεν επιτρέπεται η αλλοίωση της μορφολογίας του 
εδάφους και του περιβάλλοντος χώρου παρά μόνον στο 
απολύτως αναγκαίο μέτρο. 

Άρθρο 6 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 8 Ιανουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΓ 

ΠΕΡΒΑΑΛΟΜΤΟΓ, ΧΟΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΜ 

ΚΩΣΤΑΣ ΛΑΛΙΩΤΗΣ 





ΥΠΟΜΝΗΜΑ 

ΑΠΟΦ ΑΣΕ ΙΣ 

Αριθ. Οικ.25792/15852/15?2σχ. 1 2244/1212 (2) 

Τροποποίηση ρυμοτομικού σχεδίου Καματερού Ν. Αττι¬ 
κής στα Ο.Τ. 66 και 70 (2ο Δημοτικό Σχολείο). 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του από 17.7.1923 Ν.Δ/τος και ειδικό¬ 
τερα των όρθρων 3 και 70 αυτού όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α ) όπως με¬ 
ταγενέστερα τροποποιήθηκαν με το υπ' αριθ. 1018/71 Ν. 
Δ/γμα (ΦΕΚ 220/Α') και με την παρ. 3 του άρθρου 34 του 
Ν. 1577/85 (ΦΕΚ 210/Α). 

3. Τις διατάξεις του υπ' αριθ. 183/86 Π. Δ/τος (ΦΕΚ 
70/Α'). 

4. Τις διατάξεις του Ν. 2218/94 (ΦΕΚ 90/Α') περί ίδρυ¬ 
σης Νομαρχιακής Αυτοδιοίκησης κ.λ.π. όπως αντικατα- 
στάθηκαν με το Ν. 2240/94 (ΦΕΚ 153/Α794). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 395/Β7 
11.5.95) και την αρ. 643/5.10.95 απόφαση Νομάρχη 
Αθηνών περί μεταβίβασης αρμοδιοτήτων. 

6. Την υπ' αριθ. 123/4.6.1996 απόφαση του Δημοτικού 
Συμβουλίου Καματερού. 

7. Την υπ’ αριθ. 34/96 θέμα 6 γνωμοδότηση του ΣΧΟΠ 
Νομαρχιακού Τομέα Δυτικής Αθήνας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
Καματερού στα Ο.Τ. 66 και 70 με: α) τη μικρή μετατόπιση 


των οικοδομικών και ρυμοτομικών γραμμών σι ο τμήμα της 
οδού Τυρίνθου το οποίο ευρίσκεται μεταξύ αυτών, β) την 
κατάργηση του προκηπίου στο Ο.Τ. 66 μόνον κατά το 
τμήμα του εκεί υπάρχοντος χώρου σχολείου και γ) την αύ¬ 
ξηση του .χώρου σχολείου» στο Ο.Τ. 66 με την κατάργηση 
της απότμησης στη συμβολή των οδών Θεσσαλονίκης και 
Γ. Λαμπράκη, και όπως φαίνεται στο σχετικό πρωτότυπο 
σχεδιάγραμμα σε κλίμακα 1:500 το οποίο συνοδεύει αυτή 
την απόφαση. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού και του 
προϋπολογισμού του Δήμου Καματερού (άρθρο 27 του Ν. 
2081/92). 

Άρθρο 3 

Η ισχύς της απόφασης αυτής αρχίζει από την ημερομη¬ 
νία δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1996 

Με εντολή Νομάρχη 
Ο Πρόεδρος της ΝΕ ΠΟΠΕΥ 
ΓΙΩΡΓΟΣ ΑΝΑΝΙΑΔΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 






